CENTEL:กำไรครึ่งหลังปีนี้ฟื้นตัวแนะซื้อราคาเป้าหมาย 45 บาท
CENTELคาดทิศทางกำไรที่เคยชะลอตัวลงจะมีการกลับทิศตั้งแต่ 2H59 นั่นคือ คาดว่ากำไรในงวดครึ่งหลังปีนี้ (2H59) จะกลับมาฟื้นตัวดี หลังผ่านจุดต่ำสุดตอนไตรมาส 2/59 แล้ว สืบเนื่องจากโรงแรมที่มัลดีฟส์จะมีการปรับราคาขึ้นได้ หลังปรับปรุงสำเร็จมาตั้งแต่ ต้น ก.ค.59 รวมทั้งการเปิดโรงแรมใหม่ๆ ซึ่งเป็น budget hotel จำนวน 2 แห่ง (แห่งละ 180 ห้องพัก) ในแบรนด์ COSI ที่สมุยและพัทยา คงคำแนะนำ ซื้อ กำหนดราคาพื้นฐานไว้ที่ 45.00 บาท ราคาปิดมีส่วนเพิ่มได้อีก 5%
29 ก.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (29 ก.ค. 59) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL หลังจากกำไรได้ปรับตัวลดลงในช่วง 2 ไตรมาสที่ผ่านมา แต่คาดว่าเมื่อมาถึงไตรมาส 2/59 ที่ใกล้ประกาศจะกลับมาเติบโต 2.6% เทียบช่วงเดียวกันของปีก่อนเป็น 252.6 ล้านบาท เพราะรายได้เฉลี่ยต่อห้องพัก (RevPar) ที่สูงขึ้น รวมทั้งธุรกิจอาหารที่ได้รับแรงเสริมจากมาตรการรัฐที่นำค่าอาหารมาลดหย่อนภาษีได้ และความสามารถการทำกำไร EBIT ที่สูงขึ้น อย่างไรก็ตามกำไรไตรมาส 2/59 คาดว่าจะลดลงถึง 66.7% เทียบไตรมาสก่อนหน้า แต่ไม่ใช่เรื่องน่ากังวล เพราะเป็นไปตามปัจจัยฤดูกาล
คาดทิศทางกำไรที่เคยชะลอตัวลงจะมีการกลับทิศตั้งแต่ 2H59 นั่นคือ คาดว่ากำไรในงวดครึ่งหลังปีนี้ (2H59) จะกลับมาฟื้นตัวดี หลังผ่านจุดต่ำสุดตอนไตรมาส 2/59 แล้ว สืบเนื่องจากโรงแรมที่มัลดีฟส์จะมีการปรับราคาขึ้นได้ หลังปรับปรุงสำเร็จมาตั้งแต่ ต้น ก.ค.59 รวมทั้งการเปิดโรงแรมใหม่ๆ ซึ่งเป็น budget hotel จำนวน 2 แห่ง (แห่งละ 180 ห้องพัก) ในแบรนด์ COSI ที่สมุยและพัทยา คงคำแนะนำ ซื้อ กำหนดราคาพื้นฐานไว้ที่ 45.00 บาท ราคาปิดมีส่วนเพิ่มได้อีก 5%